Rīgā Nr. 2019.gada\_\_\_. \_\_\_\_\_\_\_\_

**§.**

**Informatīvais ziņojums**

**par tehnisko līdzekļu (fotoradaru) turpmākās darbības nodrošināšanu (atjaunošanu) un tās finansēšanas avotiem**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(...)

1. Pieņemt zināšanai iekšlietu ministra iesniegto informatīvo ziņojumu.

2. Atbalstīt priekšlikumus par:

2.1. laikposmā no 2015.gada līdz 2018.gadam uzstādīto 100 tehnisko līdzekļu (fotoradaru) darbības nodrošināšanu līdz laikam, kamēr tie tiks atzīti par derīgiem (atkārtoti verificēti) atbilstoši normatīvajos aktos noteiktajām metroloģiskajām prasībām;

2.2. papildu 50 tehnisko līdzekļu (fotoradaru) un 50 to “mulāžu” uzstādīšanu un darbības nodrošināšanu laikposmā no 2021. līdz 2023.gadam;

2.3.jaunu tehnisko risinājumu ieviešanu, attiecīgi papildinot tehnisko līdzekļu (fotoradaru) funkcionalitāti, lai veiktu luksoforu signālu kontroli (turpmāk – luksoforu signālu kontrole); pārkāpumu fiksēšanai, automātiski nolasot transportlīdzekļu reģistrācijas numura zīmes; transportlīdzekļu vidējā braukšanas ātruma noteikšanai; autoceļu lietošanas nodevas nomaksas kontrolei;

2.4. šā protokollēmuma 2.2. apakšpunktā minēto tehnisko līdzekļu (fotoradaru) un 50 to “mulāžu” iegādes un uzstādīšanas nodrošināšanu atbilstoši informatīvajā ziņojumā ietvertajam fotoradaru iegādes un uzstādīšanas 2.modelim (turpmāk – 2.modelis), finansējot to no valstij izmaksājamām Ceļu satiksmes drošības direkcijas dividendēm,kas netiek ieskaitītas valsts pamatbudžeta ieņēmumos atbilstoši atsevišķam Ministru kabineta lēmumam, kā arī no valsts budžeta līdzekļiem finansētā tehnisko līdzekļu (fotoradaru) nolietojuma uzkrājuma atbilstoši šā protokollēmuma 7.2.apakšpunktam.

3. Lai īstenotu šā protokollēmuma 2.1., 2.2. un 2.3. apakšpunktā (izņemot autoceļu lietošanas nodevas nomaksas kontroles tehnisko risinājumu) minētos priekšlikumus, Iekšlietu ministrijai sadarbībā ar Satiksmes ministriju līdz 2019.gada 1.septembrim sagatavot un iekšlietu ministram normatīvajos aktos noteiktā kārtībā iesniegt Ministru kabinetā rīkojuma projektu par grozījumiem Ministru kabineta 2014.gada 29.jūlija rīkojumā Nr.382 “Par Iekšlietu ministrijas ilgtermiņa saistībām ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšanai”, paredzot uzdevumu Valsts policijai noslēgt attiecīgu valsts pārvaldes uzdevumu deleģēšanas līgumu ar valsts akciju sabiedrību “Ceļu satiksmes drošības direkcija” (turpmāk – Ceļu satiksmes drošības direkcija) laikposmam no 2020. līdz 2027.gadam atbilstoši Ceļu satiksmes likuma 43.7 panta pirmajā un otrajā daļā noteiktajam un precizējot Iekšlietu ministrijas ilgtermiņa saistību un izdevumu, kā arī valsts pamatbudžeta ieņēmumu no naudas sodiem, ko uzliek Valsts policija par pārkāpumiem ceļu satiksmē, kas fiksēti ar Ceļu satiksmes drošības direkcijai piederošajiem tehniskajiem līdzekļiem, apmēru.

4. Pārresoru koordinācijas centram kopīgi ar Finanšu ministriju un Tieslietu ministriju izvērtēt normatīvo regulējumu attiecībā uz valstij pienākošiem dividenžu maksājumiem, kas ar īpašu Ministru kabineta lēmumu atstāti kapitālsabiedrības rīcībā kā finansējums valsts pārvaldes deleģēta uzdevuma izpildei, un, ja nepieciešams, līdz 2019.gada 1.novembrim sagatavot un iesniegt izskatīšanai Ministru kabinetā attiecīgus tiesību aktu projektus, paredzot, ka šis finansējums uzskatāms par kapitālsabiedrībai piešķirtu valsts finansējumu, ka, realizējot pamatlīdzekļus, kas iegādāti no šī finansējuma, iegūtie naudas līdzekļi ieskaitāmi valsts pamatbudžeta ieņēmumos un ka šo pamatlīdzekļu atjaunošanai neveido nolietojuma uzkrājumu. Ja izvērtējuma rezultātā tiek konstatēts, ka grozījumi tiesību aktos nav nepieciešami, sagatavot un iesniegt Ministru kabinetā attiecīgu informatīvo ziņojumu.

5. Noteikt, ka Ceļu satiksmes drošības direkcijas faktiskās izmaksas, kas radušās valsts pārvaldes deleģētā uzdevuma izpildes procesā, 165 340 *euro* apmērā par laikposmu no 2015. gada līdz 2017.gadam, kas pārsniedz no budžeta apakšprogrammas 06.01.00 “Valsts policija” piešķirtā valsts budžeta finansējuma apmēru minētajā laikposmā, kompensējamas no Ceļu satiksmes drošības direkcijai 2018.gadā piešķirtā valsts budžeta finansējuma, kas pārsniedz 2018.gada faktiskos izdevumus (159 747 *euro*) un 2019.gada valsts budžeta finansējuma (5593 *euro*).

6. Lai pilnveidotu samaksas kārtību par šī valsts pārvaldes deleģētā uzdevuma izpildi, Iekšlietu ministrijai līdz 2019.gada 1.oktobrim sagatavot un iekšlietu ministram normatīvajos aktos noteiktā kārtībā iesniegt Ministru kabinetā noteikumu projektu par grozījumiem Ministru kabineta 2018. gada 20. marta noteikumos Nr. 170 “Samaksas noteikumi valsts akciju sabiedrībai “Ceļu satiksmes drošības direkcija” par deleģēto valsts pārvaldes uzdevumu izpildi”, nosakot, ka no Valsts policijai piešķirtajiem valsts budžeta līdzekļiem Ceļu satiksmes drošības direkcijai tiek segtas ar fotoradaru uzturēšanu un darbības nodrošināšanu saistītās faktiskās izmaksas attiecīgajam saimnieciskajam gadam šim mērķim piešķirto valsts budžeta līdzekļu ietvaros.

7. Noteikt, ka no valsts budžeta līdzekļiem finansēto tehnisko līdzekļu (fotoradaru) nolietojuma uzkrājumu 310 643 *euro* apmērā Ceļu satiksmes drošības direkcija izlieto:

7.1. 2019.gadā, lai segtu izdevumus, kas saistīti ar luksoforu signālu kontroles ierīču iegādi un uzstādīšanu (papildu funkcionalitātes programmnodrošinājuma izstrādi, fotoradaru saslēgšanu ar luksoforiem, ierīces tipa apstiprināšanu un verifikāciju) ne vairāk kā 31 440 *euro* apmērā;

7.2. 2022. un 2023.gadā, lai segtu izdevumus, kas saistīti ar šā protokollēmuma 2.2.apakšpunktā minēto fotoradaru iegādi un uzstādīšanu.

8. Papildus šā protokollēmuma 7.1.apakšpunktā minētajam noteikt, ka izdevumu, kas saistīti jaunu tehnisko risinājumu ieviešanu, finansēšanas avoti ir:

8.1. luksoforu signālu kontroles ierīču licences iegādei – Ceļu satiksmes drošības direkcijas finanšu līdzekļi 13 068 *euro* apmērā;

8.2. luksoforu signālu kontroles ierīču, ierīču pārkāpumu fiksēšanai, automātiski nolasot transportlīdzekļu reģistrācijas numura zīmes, kā arī transportlīdzekļu vidējā braukšanas ātruma noteikšanai: samaksai Ceļu satiksmes drošības direkcijaipar informācijas apstrādi, protokolu-lēmumu nosūtīšanu un paziņojumu (atgādinājumu) sagatavošanu un nosūtīšanu un citiem pakalpojumiem – budžeta apakšprogrammā 06.01.00 “Valsts policija” 2019.gadam un turpmākajiem gadiem ilgtermiņa saistību pasākumam “Ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšana” piešķirtais finansējums.

9. Lai nodrošinātu šā protokollēmuma 7.un 8.punkta izpildi, Valsts policijai noslēgt ar Ceļu satiksmes drošības direkciju attiecīgu vienošanos.

10. Finanšu ministrijai kārtējā gada valsts budžeta likumprojektā iekļaut pantu, kas paredz, ka, ja kārtējā gadā faktiskie ieņēmumi no naudas sodiem, ko uzliek Valsts policija par pārkāpumiem ceļu satiksmē, kuri fiksēti ar Ceļu satiksmes drošības direkcijai piederošiem tehniskajiem līdzekļiem, pārsniedz šajā likumā plānoto apmēru un saistībā ar to palielinās Ceļu satiksmes drošības direkcijas sagatavojamo un nosūtāmo protokolu–lēmumu skaits un ar to saistītie Ceļu satiksmes drošības direkcijas izdevumi, tad finanšu ministram ir tiesības atbilstoši Ministru kabineta lēmumam, kas pieņemts, izskatot Iekšlietu ministrijas priekšlikumus, palielināt Iekšlietu ministrijai apropriāciju resursiem no dotācijas no vispārējiem ieņēmumiem un izdevumiem, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas ir to izskatījusi un nav iebildusi pret apropriācijas palielinājumu.

11. Iekšlietu ministrijai kopīgi ar Satiksmes ministriju sagatavot un līdz 2021. gada 1. martam iesniegt Ministru kabinetā informatīvo ziņojumu par jaunu tehnisko līdzekļu uzstādīšanu 2015. – 2018.gadā uzstādīto 100 tehnisko līdzekļu (fotoradaru) vietā pēc tam, kad tie tiks atzīti par neatbilstošiem normatīvajos aktos noteiktajām metroloģiskajām prasībām, un to finansēšanas avotiem.

12. Pieņemt zināšanai, ka izmaiņu veikšana spēkā esošajā Ministru kabineta 2014.gada 29.jūlija rīkojumā Nr.382 “Par Iekšlietu ministrijas ilgtermiņa saistībām ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšanai” atbilstoši ar šo protokollēmumu pieņemtajiem lēmumiem (2.1. apakšpunkts), rada negatīvu ietekmi uz vispārējās valdības budžeta bilanci 2020. gadā 3 842 195 *euro* apmērā un 2021. gadā 2 177 910 *euro* apmērā.

13. Pieņemt zināšanai, ka protokollēmuma 2.2. un 2.3. apakšpunktā minēto pasākumu ieviešana, kā arī 2.4. apakšpunktā un 7. punktā piedāvātais izdevumu finansēšanas modelis rada fiskālo ietekmi uz vispārējās valdības budžeta bilanci 2019. gadā – 31 440 *euro* apmērā (saskaņā ar Ministru kabineta 2014. gada 29. jūlija rīkojuma Nr.382 “Par Iekšlietu ministrijas ilgtermiņa saistībām ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšanai” 8. punktu nolietojuma uzkrājums ir viens no tehnisko līdzekļu (fotoradaru) iegādes finansēšanas avotiem), 2021. gadā – 1 483 441 *euro* apmērā, 2022. gadā – 1 647 759 *euro* apmērā, 2023. gadā – 1 632 279 *euro* apmērā, 2024. gadā + 337 784 *euro* apmērā, 2025. gadā + 337 784 *euro* apmērā.

Ministru prezidents Arturs Krišjānis Kariņš

Valsts kancelejas direktors Jānis Citskovskis

Iesniedzējs:

iekšlietu ministrs Sandis Ģirģens

Vīza: valsts sekretārs Dimitrijs Trofimovs

01.07.2019. 12:27

1138

R.Petrovskis, 67219593,

ronalds.petrovskis@iem.gov.lv